(b)

Operacije na koje se primjenjuje ovaj Dodatak, mogu se obavljati u skladu sa slijedećim olakšicama: 1. OPS 1.035 Sustav kvalitete: U slučaju vrlo malih operatora, posao voditelja kvalitete može obavljati imenovana osoba, ako se koriste vanjski revizori. Ovo se primjenjuje i u slučaju kada odgovorni rukovoditelj ima jedan ili više položaja na koje je imenovan. 2. Rezervirano 3. OPS 1.075 Načini prijevoza osoba: Ne zahtijeva se za VFR operacije jednomotornih zrakoplova. 4. OPS 1.100 Pristup pilotskoj kabini: i. Operator mora uspostaviti pravila za prijevoz putnika na pilotskom sjedalu. ii. Zapovjednik mora osigurati da: A. prijevoz putnika na pilotskom sjedalu ne uzrokuje odvraćanje pažnje i/ili ometanje letačke operacije; i B. je putnik koji sjedi na pilotskom sjedalu upoznat s odgovarajućim ograničenjima i sigurnosnim postupcima. 5. OPS 1.105 Neovlašteni prijevoz: Ne zahtjeva se za VFR operacije jednomotornih zrakoplova. 6. OPS 1.135 Dodatne informacije i obrasci koji se moraju nalaziti u zrakoplovu: i. Za dnevne VFR operacije jednomotornih zrakoplova od A do A, sljedeći dokumenti se ne moraju nalaziti u zrakoplovu: (A) operativni plan leta; (B) tehnička knjiga zrakoplova; (C) dokumentacija o NOTAM/AIS informiranju; (D) meteorološke informacije; (E) obavijest o putnicima posebne kategorije … itd.; i (F) obavijest o posebnom teretu, uključujući opasne robe … itd. ii. Za dnevne VFR operacije jednomotornim zrakoplovima od A do B, u zrakoplovu se ne mora nalaziti obavijest o putnicima posebnih kategorija, kako je opisano u stavku OPS 1.135 točki (a) podtočki 7. iii. Za dnevne VFR operacije od A do B, operativni plan leta može biti u pojednostavljenom obliku i mora ispunjavati potrebe tipa operacije. 7. OPS 1.215 Upotreba službe kontrole zračnog prometa: Za dnevne VFR operacije jednomotornih zrakoplova, održava se neobvezni kontakt s ATS-om u stupnju koji odgovara prirodi operacije. Služba potrage i spašavanja mora se osigurati u skladu sa stavkom OPS 1.300. 8. OPS 1.225 Operativni minimumi aerodroma: Za VFR operacije, standardni VFR operativni minimumi obično ispunjavaju ovaj zahtjev. Ako je potrebno, operator određuje dodatne zahtjeve uzimajući u obzir čimbenike kao što su pokrivenost radio signalom, teren, osobine lokacije za polijetanje i slijetanje, uvjeti letenja i kapacitet ATS-a. 9. OPS 1.235 Postupci za smanjenje buke: Ne primjenjuje se za VFR operacije jednomotornih zrakoplova. 10. OPS 1.240 Rute i područja operacija: Podstavak (a) točka 1. ne primjenjuje se na dnevne VFR operacije od A do A jednomotornim zrakoplovima. 11. OPS 1.250 Određivanje minimalne apsolutne visina leta: Za dnevne VFR operacije, ovaj se zahtjev primjenjuje kako slijedi. Operator osigurava da se operacije obavljaju samo na takvim rutama ili unutar takvih područja na kojima se može održavati sigurno letenje iznad terena, uzimajući u obzir čimbenike kao što su temperatura, teren, nepovoljni meteorološki uvjeti (npr. jaka turbulencija i silazna strujanja zraka, korekcije za odstupanja temperature i tlaka od standardnih vrijednosti). 12. OPS 1.255 Politika planiranje goriva: i. Za letove od A do A - Operator određuje minimalnu količinu goriva s kojom se let mora završiti. Ova minimalna konačna rezerva goriva ne smije biti manja od količine goriva potrebne za letenje u trajanju od 45 minuta. ii. Za letove od A do B - Operator osigurava da predpoletni izračun upotrebljivoga goriva potrebnog za let uključuje: (A) Gorivo za taksiranje – Gorivo koje će se potrošiti prije polijetanja, ako je značajno; i (B) Gorivo za putovanje (gorivo potrebno da se stigne do odredišta); i (C) Rezervno gorivo - 1. Gorivo za nepredviđene slučajeve - Gorivo koje nije manje od 5 % od planiranoga goriva za putovanje ili, u slučaju promjene plana tijekom leta, 5 % od planiranoga goriva za putovanje predviđenog za preostali dio leta; i 2. Konačna rezerva goriva - Gorivo potrebno za letenje dodatnih 45 minuta (klipni motori) ili 30 minuta (turbinski motori); (D) Gorivo do alternativnog odredišta - Gorivo za dolet do alternativnog odredišta preko odredišnog aerodroma, ako je alternativno odredište potrebno; i (E) Posebno dodatno gorivo - Gorivo koje zapovjednik može zahtijevati uz gorivo koje se zahtijeva u skladu s gornjim podstavcima (A) do (D). 13. OPS 1.265 Prijevoz neprihvatljivih, deportiranih i pritvorenih osoba: Za VFR operacije jednomotornih zrakoplova i kada let nije namijenjen za prijevoz neprihvatljivih, deportiranih ili pritvorenih osoba, operator ne mora uspostaviti postupke za prijevoz takvih putnika. 14. OPS 1.280 Raspored sjedenja putnika: Ne primjenjuje se za VFR operacije jednomotornih zrakoplova. 15. OPS 1.285 Davanje uputa putnicima: Pokazivanje postupaka i davanje uputa putnicima obavljaju se u skladu s vrstom operacija. U slučaju operacija s jednim pilotom, pilotu se ne smiju dodijeliti poslovi koji mu odvraćaju pozornost od letačkih dužnosti. 16. OPS 1.290 Priprema leta: i. operativni plan leta za operacije od A do A - nije potreban. ii. Dnevne VFR operacije od A do B – Operator osigurava da se za svaki let pripremi pojednostavljeni oblik operativnog plana leta, koji odgovara vrsti operacije. 17. OPS 1.295 Izbor aerodroma: Ne primjenjuje se na VFR operacije. Potrebne upute za upotrebu aerodroma i mjesta za polijetanje i slijetanje izdaju se u skladu sa stavkom OPS 1.220. 18. OPS 1.310 Članovi posade na svojim radnim mjestima: Za VFR operacije, upute u vezi s tim zahtijevaju se samo ako se obavljaju operacije s dva pilota. 19. OPS 1.375 Upravljanje gorivom tijekom leta: Dodatak 1. stavku OPS 1.375 ne mora se primjenjivati na dnevne VFR operacije jednomotornih zrakoplova. 20. OPS 1.405 Početak i nastavak prilaženja: Ne primjenjuje se na VFR operacije. 21. OPS 1.410 Operativni postupci – visina preleta praga staze: Ne primjenjuje se na VFR operacije. 22. OPS 1.430 do 1.460 uključujući dodatke: Ne primjenjuje se za VFR operacije. 23. OPS 1.530 Polijetanje: i. Podstavak (a) primjenjuje se sa slijedećom dopunom. Nadležno tijelo može, od slučaja do slučaja, prihvatiti druge podatke o performansama koje daje operator i koji se temelje na demonstraciji i/ili dokumentiranom iskustvu. Podstavci (b) i (c) primjenjuju se sa slijedećom dopunom. Kada se zahtjevi iz ovog stavka ne mogu ispuniti radi fizičkih ograničenja koja se odnose na produženje uzletno-sletne staze, a postoji jasan javni interes i potreba za obavljanjem operacija, nadležno tijelo može prihvatiti, od slučaja do slučaja, druge podatke o performansama, koji nisu u suprotnosti s letačkim priručnikom zrakoplova u vezi s posebnim postupcima, koje daje operator na temelju demonstracije i/ili dokumentiranog iskustva. ii. Operator koji želi obavljati operacije u skladu s podstavkom i. mora imati prethodno odobrenje nadležnog tijela koje izdaje AOC. Takvim se odobrenjem: (A) određuje tip zrakoplova; (B) određuje vrsta operacije; (C) određuje aerodrom ili aerodromi i dotične uzletno-sletne staze; (D) ograničava polijetanje na obavljanje u vizualnim meteorološkim uvjetima (VMC); (E) određuje kvalifikacija posade; i (F) ono je ograničeno na zrakoplove za koje je certifikat tipa bio prvi put izdan prije 1. siječnja 2005. iii. Operaciju mora prihvatiti država u kojoj se nalazi aerodrom. 24. OPS 1.535 Nadvisivanje prepreka pri polijetanju- višemotorni zrakoplovi: i. Podstavak (a) točke 3., 4., i 5., podstavak (b) točka 2., podstavak (c) točke 1. i 2. te Dodatak ne primjenjuju se na dnevne VFR operacije. ii. Za dnevne IFR ili VFR operacije, podstavci (b) i (c) primjenjuju se sa slijedećim razlikama: (A) Vizualno vođenje po putanji leta smatra se mogućim ako je vidljivost u letu 1 500 m ili više (B) Zahtijevana najveća širina koridora je 300 m kada je vidljivost u letu 1500 m ili više. 25. OPS 1.545 Slijetanje – odredišni i alternativni aerodromi: i. Ovaj se stavak primjenjuje sa sljedećom dopunom. Kada se zahtjevi iz ovog stavka ne mogu ispuniti radi fizičkih ograničenja koja se odnose na produženje uzletno-sletne staze a postoji jasan javni interes i operativna potreba za obavljanjem operacija, nadležno tijelo može prihvatiti, od slučaja do slučaja, druge podatke o performansama, koji nisu u suprotnosti s letačkim priručnikom zrakoplova u vezi s posebnim postupcima, koje daje operator na temelju demonstracije i/ili dokumentiranog iskustva. ii. Operator koji želi obavljati operacije u skladu s podstavkom i. mora imati prethodno odobrenje nadležnog tijela koje izdaje AOC. Takvim se odobrenjem: (A) određuje tip zrakoplova; (B) određuje vrsta operacije; (C) određuje aerodrom ili aerodromi i dotične uzletno-sletne staze; (D) ograničava završni prilaz i slijetanje na obavljanje u vizualnim meteorološkim uvjetima (VMC); (E) određuje kvalifikacija posade; i (F) ono je ograničeno na zrakoplove za koje je certifikat tipa bio prvi put izdan prije 1. siječnja 2005. iii. Operaciju mora prihvatiti država u kojoj se nalazi aerodrom. 26. OPS 1.550 Slijetanje – suhe uzletno-sletne staze: i. Ovaj se stavak primjenjuje sa sljedećom dopunom. Kada se zahtjevi iz ovog stavka ne mogu ispuniti radi fizičkih ograničenja koja se odnose na produženje uzletno-sletne staze a postoji jasan javni interes i operativna potreba za obavljanjem operacija, nadležno tijelo može prihvatiti, od slučaja do slučaja, druge podatke o performansama, koji nisu u suprotnosti s letačkim priručnikom zrakoplova u vezi s posebnim postupcima, koje daje operator na temelju demonstracije i/ili dokumentiranog iskustva. ii. Operator koji želi obavljati operacije u skladu s podstavkom i. mora imati prethodno odobrenje nadležnog tijela koje izdaje AOC. Takvim se odobrenjem: (A) određuje tip zrakoplova; (B) određuje vrsta operacije; (C) određuje aerodrom/aerodromi i dotične uzletno-sletne staze; (D) ograničava završni prilaz i slijetanje na obavljanje u vizualnim meteorološkim uvjetima (VMC); (E) određuje kvalifikacija posade; i (F) ono je ograničeno na zrakoplove za koje je prvi certifikat tipa bio izdan prije 1. siječnja 2005. iii. Operaciju mora prihvatiti država u kojoj se nalazi aerodrom. 27. Rezervirano 28. OPS 1.650 Dnevne VFR operacije: Stavak 1.650 primjenjuje se sa slijedećom dopunom. Nadležno tijelo može izuzeti od zahtjeva iz podstavaka (f), (g), (h), i (i) jednomotorne zrakoplove, za koje je individualna svjedodžba o plovidbenosti bila prvi put izdana prije 22. svibnja 1995., ako bi njihovo ispunjavanje zahtijevalo naknadnu ugradnju opreme. 29. Dio M, stavak M.A.704, Priručnik za vođenje kontinuirane plovidbenosti Priručnik za vođenje kontinuirane plovidbenosti može se prilagoditi operacijama koje će se obavljati. 30. Dio M, stavak M.A.306, Sustav tehničke knjige operatora: Nadležno tijelo može odobriti skraćeni oblik sustava tehničke knjige, koji odgovara vrsti operacije koja se obavlja. 31. OPS 1.940 Sastav letačke posade: Podstavak (a) točke 2. i 4. i podstavak (b) ne primjenjuju se na dnevne VFR operacije, s iznimkom podstavka (a) točke 4. koja se mora primjenjivati u potpunosti, ako se stavkom OPS 1 zahtijevaju dva pilota. 32. OPS 1.945 Konverzijsko osposobljavanje i provjera: i. Podstavak (a) točka 7. – Linijsko letenje pod nadzorom (LIFUS) može se obavljati bilo kojim zrakoplovom iz odgovarajuće klase. Opseg zahtijevanog LIFUS letenja ovisi o složenosti operacija koje će se obavljati. ii. Podstavak (a) točka 8. se ne zahtijeva. 33. OPS 1.955 Imenovanje za zapovjednika: Podstavak (b) primjenjuje se kako slijedi. Nadležno tijelo može prihvatiti skraćeno osposobljavanje za zapovjednika, koje odgovara vrsti operacije koja se obavlja. 34. OPS 1.960 Zapovjednici koji posjeduju dozvolu komercijalnog pilota Podstavak (a) točka 1. podtočka i. ne primjenjuje se na dnevne VFR operacije. 35. OPS 1.965 Periodično osposobljavanje i provjera i. Podstavak (a) točka 1. primjenjuje se na dnevne VFR operacije kako slijedi. Cjelokupno osposobljavanje i provjera odgovaraju vrsti operacije i klasi zrakoplova kojim član letačke posade operira, uzimajući u obzir bilo kakvu specijaliziranu opremu koja se upotrebljava. ii. Podstavak (a) točka 3. podtočka ii. primjenjuje se kako slijedi. Osposobljavanje u zrakoplovu može obavljati ispitivač za ovlaštenje za klasu (CRE), ispitivač letenja (FE) ili ispitivač za ovlaštenje za tip (TRE). iii. Podstavak (a) točka 4. podtočka i. primjenjuje se kako slijedi. Provjeru stručnosti može obavljati ispitivač za ovlaštenja za tip (TRE), ispitivač za ovlaštenje za klasu (CRE) ili odgovarajuće kvalificirani zapovjednik, osposobljen za koncepte CRM-a i ocjenjivanje vještina za CRM, kojeg je odredio operator i koji je prihvatljiv nadležnom tijelu. iv. Podstavak (b) točka 2. primjenjuje se na dnevne VFR operacije kako slijedi. U slučajevima kad se operacije obavljaju tijekom sezona koje nisu duže od 8 uzastopnih mjeseci, dovoljna je jedna provjera stručnosti. Ova se provjera stručnosti mora obaviti prije početka obavljanja operacija komercijalnog zračnog prijevoza. 36. OPS 1.968 Kvalifikacija pilota za bilo koje pilotsko sjedalo: Dodatak 1. ne primjenjuje se na dnevne VFR operacije jednomotornih zrakoplova. 37. OPS 1.975 Osposobljenost za rute i aerodrome: i. Za dnevne VFR operacije ne primjenjuju se podstavci (b), (c) i (d), osim što operator osigurava da se u slučajevima u kojima se zahtijeva posebno odobrenje države u kojoj se nalazi aerodrom, ispunjavaju s tim povezanih zahtjeva. ii. Za IFR operacije ili VFR noćne operacije, kao alternativa podstavcima (b) do (d), osposobljenost za rutu i aerodrom može se obnoviti kako slijedi: (A) Osim za operacije na najzahtjevnije aerodrome, obavljanjem najmanje 10 sektora u području operacija tijekom prethodnih 12 mjeseci uz bilo kakvu zahtijevanu samostalnu pripremu. (B) Operacije na najzahtjevnijim aerodromima mogu se obavljati samo ako: 1. je zapovjednik osposobljen na tom aerodromu u prethodnih 36 mjeseci, posjetom kao član operativne letačke posade ili kao promatrač; 2. se prilaženje obavlja u uvjetima VMC-a s primjenljive minimalne sektorske apsolutne visine leta; i 3. je prije leta obavljena odgovarajuća samostalna priprema. 38. OPS 1.980 Više od jednog tipa ili varijante: i. Ne primjenjuje se ako su operacije ograničene na dnevne VFR operacije zrakoplova s klipnim motorima, s jednim pilotom. ii. Za IFR i noćne VFR operacije, zahtjev iz podstavka (d) točke 2. podtočke i. Dodatka 1. stavku OPS 1.980 za 500 sati na odgovarajućoj poziciji člana posade prije ostvarenja povlastica dvaju ovlaštenja u dozvoli, smanjuje se na 100 sati ili sektora ako se jedno od ovlaštenja odnosi na klasu. Prije postavljanja pilota za zapovjednika zrakoplova, mora se obaviti pokusni let. 39. OPS 1.981 Operacija helikopterima i zrakoplovima: Podstavak (a) točka 1. ne primjenjuje se ako su operacije ograničene na operacije zrakoplova s klipnim motorima, s jednim pilotom. 40. Rezervirano 41. OPS 1.1060 Operativni plan leta: Nije potreban za VFR operacije/dnevne operacije od A do A. Za VFR operacije/dnevne operacije od A do B zahtjev se primjenjuje, ali plan leta može biti u pojednostavljenom obliku koji odgovara vrsti operacija koje se obavljaju (vidjeti stavak OPS 1.135). 42. OPS 1.1070 Priručnik za vođenje kontinuirane plovidbenosti Priručnik za vođenje kontinuirane plovidbenosti može se prilagoditi operacijama koje će se obavljati. 43. OPS 1.1071 Tehnička knjiga zrakoplova: Primjenjuje se kako je navedeno u dijelu M, stavku M.A.306. Sustav tehničke knjige operatora 44. Rezervirano 45. Rezervirano 46. OPS 1.1240 Programi osposobljavanja: Programi osposobljavanja moraju biti prilagođeni vrsti operacija koje se obavljaju. Za VFR operacije mogu se prihvatiti programi osposobljavanja samostalnim učenjem. 47. OPS 1.1250 Kontrolna lista za postupak pretrage zrakoplova: Ne primjenjuje se za dnevne VFR operacije.